હવે વિનસ જરા વિચલિત થઇ. જંગલમાં ઉગેલા ઝાડ આટલા નાના કદના કેમ છે અને એના પાંદડાનો રંગ આવો કેમ છે એ સવાલ એણે તત્પૂરતો બાજુમાં રાખ્યો. તેણે જરા વ્યગ્ર થઈને કલ્કીન સામે સવાલ ઉઠાવ્યો, ‘તમે એક જાનવરને, એક જીવને, કુદરતની ભેટને તમે મશીનનું નામ આપો છો? તમને એવું નથી લાગતું શું કે તમે વધુ પડતી ઝડપથી વધીઘટી પૃથ્વીને યાંત્રિક બનાવી રહ્યા છો? આઈ મીન, શું અર્થ છે એક આવા નિર્દોષ જાનવરનું નામ ઝીરો-વન રાખવાનો. આ કમ્પ્યૂટર થોડું છે? આ તો જીવ છે. એમાં જાન છે. એને પણ મશીન બનાવી નાખશો?’